Euzko-gogoa - Wikipedia, entziklopedia askea.\n(«Euzko-Gogoa» orritik birbideratua)\nEuzko-Gogoa Jokin Zaitegik 1950ean, Guatemalan, sortutako iritzi eta literaturari buruzko euskarazko aldizkaria izan zen.\nGuatemala (1950)-(1955) Biarritz (1955)-(1959)\nGuatemala (1950)-(1955) Ipar Euskal Herria (1955)-(1959)\nNikolas Ormaetxea Orixe\nZaitegik Nikolas Ormaetxea Orixe Guatemalara deitu zuen aldizkariaren argitalpenean lagun ziezazion. Orixe aldizkariko idazkaria izan zen 6 hilabetez (1950). Ondoren Zaitegik beste lagun bati deitu zion, Parisen erbesteratutako Andima Ibiñagabeitiari hain zuzen ere. Ibiñagabeitia ez zen 1954. urtera arte heldu eta bertan aritu zen Guatemalan inprimatutako azken zenbakira arte. Zaitegik 1955. urtean Euskal Herrira itzultzea erabaki zuen eta hurrengo urtetik aurrera aldizkaria Biarritzen prestatu eta kaleratzen zen. Hortaz, aldizkariak bi epe izan zituen: Guatemalako aldia, 1950-1955 urteen artekoa, eta Biarritzeko aldia, 1956-1959 urteei dagokiona.\nBi hilabetez behin argitaratu eta Iparraldera bidaltzen zen, eta handik euskal erresistentziak Hegoaldera pasatu eta banatzen zuen, aldizkaria legez kanpokoa baitzen estatu espainiarrean.\nAldizkariak gorabeherak izan zituen argitaratzeari dagokionez, zeren berau finantzatzeko Jokin Zaitegik bere ondasun apurrak erabiltzen baitzituen. 1953an, esate baterako, ez zen alerik argitaratu. Guztira, 44 zenbaki argitaratu zituen Euzko-Gogoak 1950etik 1959ra (azken zenbakia urte horretakoa da nahiz eta inprimategitik 1960ko uztailean atera), eta 3.658 orrialde, bi tamaina erabat desberdinetan.\n2 Aldizkariaren garrantzia\n4 Aldizkariaren historia\n4.2 Kultur gaiak euskaraz\n4.3 Eredu linguistikoari buruzko eztabaida\n5 Euskara batua\nAldizkariak sail finkoak zituen:\nEresertia: musika eta kantua.\nIdazti deunak: eskritura santuak.\nGaiei dagokienez ere, Euzko-Gogoak hainbat gai erabili zuen, euskaraz landu gabeak, baina gehienbat giza eta gizarte zientzietakoak. Literaturak, adibidez, leku esanguratsua izan zuen argitalpenean, gai guztien %57. Gai filosofikorik, berriz, ez zen falta izan (%3,35). Gai berrikuntza horrek helburu aitortua zuen aldizkarian eta Zaitegiren asmoetan: bideak erraztea Euskal Ikastetxe Nagusiari, alegia, unibertsitateari.\n1956a ezkero Miarritzen finkatu eta euskal gaien inguruko artikuluak argitaratu zituen.\n1959an desagertu zen.\nBere apalean, Euzko-Gogoa oso garrantzitsua izan zen gerraosteko urteetan, garai hartan Hego Euskal Herrian geratu ziren euskal idazleek apenas zuten-eta non idatzi. Euzko-Gogoak bete zuen hutsune hori atzerritik.\nAldizkariaren orrialdeetan begiratzen duenak, hantxe aurkituko ditu orduko euskal idazleen arteko izenik garrantzitsuenak: Orixe, Zaitegi, Ibiñagabeitia, Villasante, Ithurralde, Mirande, Peillen, Iratzeder, S. Mitxelena, Aresti, Etxaide eta Txillardegi, besteak beste. Alegia, orduko idazle zahar eta gazteak, ateo eta fededunak, denak plaza berean.\nJoseba Intxausti: “Errepublika aurretik eta Errepublikarekin kanpora irten beharrean aurkitu ziren josulagun gazteek, beren heldutasunera iristean egindako aldizkaria izan zen. Egan (aldizkaria) eta, gero, Jakin agertu ziren arte, berau izan zen erbesteko eta Euskal Herri barneko lankide euskaltzaleak bildu zituena”.\nKoldo Izagirre: “Euzko-Gogoa, euskal literaturak inoiz ezagutu duen adierazpen esparrurik libreena, gure poesia modernoaren ataria, Iokin Zaitegik sortu eta kudeatu zuen”.\nAita Villasante: “Gerra ondoko urte latz haietan, euskaraz ezer egiterik ez zegoenean, gau beltzaren erdian, izar bat agertu zen, non eta Guatemalan. Euzko-Gogoa aldizkaria esan nahi dut. Eta hara bildu ziren euskararen alde zerbait egin nahian zebiltzanak”.\nEspainol faxismoak piztutako 1936ko gerrak zinez askotariko lurrikara eragin zuen. Sinesmen erlijiosoak auzitan jarri zituen -zenbaitetan gehiago finkatu ere-, eta euskal kulturaren transmisioa errotik ebaki zuen, besteak beste, euskal kulturgintzan ari zirenetako askok ihes egin behar izan zutelako faxismoaren atzaparretatik, eta erlijiosoak kanpora egotzi zituztelako, maletak egin beharrean suertatu ziren 150.000 lagunen artean.\nHura gertatzean haur edo gaztetxo zirenak aurreragoko belaunaldi euskaltzale-abertzaleekiko erabat etenik geratu ziren -Internetik ezean, onenean, gutungintzara beharturik harremanetarako; fraideen obedientziapean zirenek hori ere debekatua askotan-; aurrekoek egindakoaren ezagutzarik gabe, kasik zerotik hasi beharrean zirelako sentipenarekin. Esan liteke guztiek sentitu zutela Euskadiren eta euskaldunen egoera larriaren kontzientzia mingarria, eta horrek sentiberenak eta gaituenak konpromisora bultzatu zituen.\nAlde batera, aldizkariei gagozkiela, mirari bezalako bat gertatu zen; hainbeste ezin eta debeku eta iluntasun artean, argi igorle bat: Euzko-Gogoa aldizkaria plazaratu zen, erabat euskaraz, eta herri-gaiak baino eskolatuen arteko gaiak jorratuz egin zuen aurrera. Euskarazko lehenbiziko kultur aldizkaria; non eta Guatemalan, Jokin Zaitegi zuzendari zuela eta Andima Ibinagabeitia laguntzaile onena, eta Orixek ere parte-hartze handia izan zuen, hots, orduko euskal idazle handienek.\nMatxinatuek Jose Aristimuño Aitzol erail zuten ankerki, eta Lauaxeta ere bai -Lizardi eta Loramendi balbe gaiztoak eroan zituen- baina Zaitegik berak Aitzolen gizaldia deiturikoak bizirik jarraitu zuen erbestean, txingarrei eragiten, euskara lantzen, eta 1949ko udazkenean, Guatemalatik altxa zuen euskaraz landutako kultur aldizkari jasoaren bandera. Aitzolen gizaldia hilik ez zetzan, eta gainera kultur aldizkari bat euskara hutsez ateratzera zihoan.\nEuzko-Gogoa baino lehenagotik, "Herria" zeritzan herri-aldizkaria plazaratzen zen Baionan astero 1944az geroztik -1887tik 1944ra arte plazaratu zen Eskualduna-ren erreleboa-, euskaldunei zuzendua; frantsesezko artikulu bat izan ezik -legea betetzeko- guztia euskaraz, Pierre Lafitteren zuzendaritzapean, eta kolaboratzaile nagusi Etienne Salaberri zuela. Telesforo Monzonentzat, esaterako, -garai hartan erbesteko Eusko Jaurlaritzaren kultur sailburua; gehiago lagundu zuen diruz Herria Euzko-Gogoa baino- aldizkari horixe zen garrantzizkoena gerraondoko urterik gogorrenetan: euskaldunek irakurriena.\nHori herri-aldizkaria bezala -gizarte, politika, nazioarte eta herrietako albisteak laburkiro-; Gure Herria kultur aldizkariak Euzko-Gogoak baino pittin bat geroxeago baina urte berean ekin zion bigarren aroari,J. Saint-Pierreren zuzendaritzapean, II. Mundu Gerragatik etenik egon ondotik, baina lehen aroan bezala (1921-1939), ia dena frantsesez,eta euskaraz herri-arloko gaiak jorraturik (poemak, herri kontakizunak...).\nIpar Euskal Herrian halaber, Hegoaldetik Iparraldera joan beharrean gertatu ziren nazionalistek edo jelkideen inguruan mugitzen zirenek Gernika kultur aldizkaria plazaratu zuten 1945ean; eta EAJrekin haserre, hark kontrolpean eduki nahi zuelako aldizkaria, Thalamas Landibar eta Isidoro Fagoagak berriro atera zuten 1948an: kultur aldizkari humanista, EAJtik askea. Bost urtez baino ez zuen iraun, eta gehiena gaztelaniaz agertu zen. Paper garrantzizkoa jokatu zuen, eta bertan Orixek, Zaitegik, Ibinagabeitiak, Krutwigek, Mirandek-eta kolaboratu zuten.\nKultur gaiak euskarazAldatu\nLehenbizi, Joseba Intxaustik azpimarratu zuen Zaitegik Guatemalan, lehenik, eta gero Miarritzen, atera zuen aldizkariaren inflexio balioa (Jakin 12-13, 1979-1980), kultur gaiak erdaraz lantzetik –gogora bedi J. Aristimuño Aitzolen Yakintza aldizkaria, gehienik gaztelaniaz, edota Jules Moulier Oxobi eta Jean Saint-Pierreren Gure Herria, gehienik frantsesez ateratzen zirela- euskaraz lantzera igarotzearen garrantzi itzela, hizkuntzan oinarrituriko abertzaletasunarekin batera.\nZaitegi hil zenean (1979-08-17) jarri zen Intxausti Euzko-Gogoaren eta Zaitegiren garrantziaz hausnartzen, eta baieztapen honekin ekin ere:\n“Gaurkoak gaurko eta gazteagoak gazteago, euskal lanetarako 1950/1960 hamarraldian jaio ginenontzat, ahantzi ezineko gizona izan da Jokin Zaitegi”.\nJon Etxaidek ere bai:\n“Ezin gaitezke ahantzi euskaldunok Zaitegi-ri zor diogunaz. Honek, Estatu espainolaren barruan ezin egin zitekeen lanari, kanpotik ekin zion, Euzko Gogoa euskal aldizkaria argitaratuz Guatemala-n eta bere inguruan bilduz orduko euskal idazlerik ezagunenak”.\nGuatemalatik aberrira bidali zuen Zaitegik “Asmoa” izeneko orria 1949ko udazkenean, besteak beste, hitz hauek zekartzala:\n“Arrezkero, euskeraz bakarrik idatzi nai dugu, eusko-gogoaren barnemuiñetaraño eldu gaitezen: azkatasunaren giltza galdu bai-dugu, euskera galdu ezkero. (...)Aldizkari au zuri, Euzkadi laztana, eskeintzen dizugu, gure gogoko ametsen barnemuiña baitzaitugu: bai, gure aleginak oro eskeintzen dizkitzugu asmorik zintzo ta garbienaz: zure gorabide ta betiko askatasuna opaz”.\nEuskara eta askatasuna biak baturik: hizkuntza pentsamenduaren eta askatasunaren ardatz. Euskaraz bakarrik idazteko erabakia. Orduraino inork ez zuen horrelakorik amestu eta burutan atera.\n1955eko urtearen amaieran aberriratu zenean, errepikatu zuen mezua:\n“Euskera erdaldun batzuk begietan artua dute zoritxarrez, eta zazpi eginalak egiten dituzte, len-bai-len gal dadin: nolarebait, ori adi liteke. Inola ere, ezin ditzakegu siñetsi, Euskalerrian sortuak diran euskaldun seme-alabak euskera bazterrerazteko egiten dituzten aleginak: are gutxiago, beren buruak abertzale egin zituztenen, edo, aberriarren beren burua eriopean ikusi zutenen euskerakiko izozkeria. Euskaldunenak egin du, euskera galdu ezkero, euskerak egin baikaitu euskaldun: Erri bezala irautekotan, euskera iraunerazi bear dugu, egunean eguneango iardunean, edonon eta edonoiz”1.\nEta beste hitz hauek, aldiz, askoz problematikoagoak erantsi zituen:\n“Euskerak euki baikaitu beste gizamota guzietatik bereiz, eta lengo euskaldun zindo ta zintzoen odol garbiak baitirau oraindino gure zainetan. Nor euskaldun iatorra baino Iainkozaleagorik?”.\nBera ere jakitun zen hogei urtean gauzak asko aldatu zirela:\n“Ioan diran ogei urte aundiotan bada gure bazterretan bestelako aizerik, zoritxarrez: gure erri txikietan eta baserrietan ere erdera sartu nairik ari da, gurasoen zabarkeriz eta eliz-gizon eta lekaimeen zitalkeriz: orrela iarraitzekotan, emendik amar bat urteren epean, beren artean euskeraz itz egingo duten aurrik arkitzen naikoa lan. Garai artantxe, Euskal-erriaren etsaiek izango duten atsegina!”.\nEstatuko botereen zapalkuntza salatzea du eskas, haren beldurrak eragina hain segur. Ez zetorren, haatik, amore ematera; aitzitik, gerra ematera euskararen alde. Joseba Intxaustik zioen bezala, etorkizunean sor zitezkeen euskaldun eskolatuentzat pentsatua zegoen Euzko-Gogoa aldizkaria, geroko euskal unibertsitaterako langaiak sortuz joateko. Horretan, Zaitegik eta Ibinagabeitiak erradikal jokatu zuten, eta Lizardiren ametsa: Baña nik, izkuntza larrekoa,/ nai aunat ere noranaiko, orduan eraman zen praktikara lehenbizikoz, taldean.\nJ.M. Velez de Mendizabali Zaitegik berak aitortuz zionez (Iokin Zaitegi. 1981), hogeita bost urte lehenago (1924) hartua zuten Zaitegik eta Ibinagabeitiak, Primo de Riveraren diktadura garaian, Loiolako santutegi atzeko mendian R. Goikoetxea Evangelista de Ibero kaputxinoaren Ami vasco liburuxka nazionalista irakurri ondoan, jesuitetan gaztelaniaz lantzen zituzten gaiak euskaraz jorratzeko asmoa. Haien ikaskide eta euskal akademiakide izandako Iñaki Goenaga azpeitiarrak honelatsu kontatzen zuen 20ko hamarkadan egiten hasi zirena:\n"Euskal akademia geuk sortu genian. Junioradoan gogor ikasten genitian Virgilio eta Horazio eta; grekoak, berriz, Homero-eta; orduan, ba, alde batetik horiek, eta horiez gain, hizkuntza modernoetako autore klasikoak ere euskarara itzultzeko asmo sendoa hartu genian, eta bestetik geure burua euskaraz ondo prestatzekoa. (...) Besteak pikatxoi eta palekin bide espainiarrak irekitzen ari zituan, horretarako prestatzen; gu, berriz, bide euskaldunak urratzeko" (Andimaren idazlan hautatuak. 1999, hitzaurrea).\nIberoko ebangelistaren liburuxkak izandako eraginera etorriz berriz ere, Zaitegiren beraren lekukotasun garrantzizkoari erantsi behar zaio liburu hargatik kargu hartu ziola orduan irakasle izan zuen Errandonea aita beratarrak, negar eraginik. Jesuitek, erabat harturik, onartzen zuten apaizgai jesuitek euskara lantzea besterik ez zekiten euskaldunek ere salbatzeko aukera izan zezaten, haiei predikuak egoki egiteko, baina inola ere ez euskal nazioa eraikitzeko: hori politika zen. Hots, politikoki espainol monarkikoak ziren eta Espainia katolikoaren alde ari ziren. Eta Iñaki Goenagaren testigantzaren arabera, Aita Bianchi errektorea aurkako handia izan zuten. Aita jesuitekiko kontrakarrean goritutako euskaltzaletasuna zuten Zaitegik eta Ibinagabeitiak.\nBiek eutsi zioten 1924an egindako amets urdinak gauzatzeko asmoari; Zaitegik esku hartu zuen II. Errepublikaldiko Euskal Pizkundean, -1934ko olerki lehiaketan saritua izan zen Tori nire edontzia poemarekin-, eta batez ere 36ko gerrak Ameriketara haizatu arren, Francoren aldeko jesuitek hara joan beharturik, jarraitu zuen poemak idazten euskaraz, eta klasiko grekoen eta autore modernoagoen itzulpenak egiten, eta 1944an jesuita izateak euskalgintzan erabat murgiltzeko zekarzkion oztopo eta betebeharretatik askaturik, ez erbesteko Jaurlaritzak emandako diruz baizik eta Guatemalako unibertsitate batean eskolak ematetik ateratako diruarekin, eta mezenas baten dirulaguntzarekin aurrera atera zuen lehen alea. Altube euskaltzainaren eta Argarate misiolariaren bi lan izan ezik, gainerakoak bere uztako lanez osatu zuen lehenbizikoa. Bigarrenean, jada Orixe, Andima, Gotzon Urrutia eta Norbert Tauer euskaltzale txekiarraren lanak, eta horrela azkenean 70 idazleren kolaborazioa lortu arte. Txapela kentzekoa da Zaitegiren eta Ibinagabeitiaren kixotekada.\nGuatemalako aroan (1950-1955) euskarazko aldizkari inportanteena izan zela baiezta liteke, mitikoa, heroikoa; zubi gertatu zen gerraurreko belaunaldien eta geroagokoen artean, eta erbesteratuen eta aberri barnekoen artean -batzuetan barne-erbesteratu-: Nemesio Etxaniz, Salbatore Mitxelena, J. Etxaide, F. Krutwig, J. San Martin, J. Mirande, G. Aresti...\n1955eko azaroan itzuli zen gorago adierazi bezala Zaitegi, eta Euskadi penintsularrean ezin argitaratu izan zuen ahaleginak eginagatik. Frankismoan horrelako euskarazko kazetetarako askatasunik ez zegoenez, Miarritzen jarri zen bizitzen. Ordurako Egan euskaraz ateratzen zuten A. Arruek, A. Irigaraik eta Koldo Mitxelenak, Gipuzkoako Aldundiaren babes eta finantzaketarekin, eta Jakin frantziskotarren aldizkaria 1956ko irailean abiatu zen. Euskaltzaindiak Euskera aldizkaria plazaratu zuen urte berean, eta esan liteke 1956ko urte hartan desplazatu egin zela euskal kulturaren erdigunea, erbestetik aberrira.\nJada utzi zion aldizkari mitikoa izateari Euzko-Gogoak, eta eztabaidapean gertatu zen. Nabarmendu gabe utzi ezin diren eztabaida batzuk garatu ziren, eta horietako lehenbizikoa izan zen ea euskal kultura ordurarte bezala erdaraz landu behar zen, ala handik aurrera euskaraz egin behar zen.\nEredu linguistikoari buruzko eztabaidaAldatu\nPaulo Iztuetak zioen bezala (Erbesteko euskal pentsamendua. 2001), 50eko hamarkadaren hasiera hartan kultur aldizkari edo aldizkari politiko gehienak erdaldun hutsak edota gehienik erdarazkoak ziren: Gernika, Boletín de la R.S. Vascongada, Boletín del Instituto Americano de Estudios Vascos, Gure Herria, Alderdi, Euzko-Deya, Euzko-Jakintza...; halere, egoera hura salatzeko akuilagarri Jokin Zaitegiri Euskaltzaindiaren Euskera aldizkaria gertatu zitzaion, hark gerraondoko lehen alea ateratzean, (1956) zortzi artikulutatik sei erdaraz agertu zituenean:\n“Dirudienez, zenbaiten iritzian, euskera zaitzeko biderik ederrena erderaz idaztea da. Nik behintzat, eztut aien begietatik ikusten, ala bearrik (...) iakintzaren sail geientsuenetan euskera larru gorritan ageri zaigu. Areago euskeraz mintzatzeko ta idazteko garaian bizi gera, euskera dala-ta erderaz baino (...) Euskalariak baino areago euskaldun eta euskaltzaleak bear ditugu, noski baino noskiago, beste nonbait idatzi nunez \nKoldo Mitxelenak ironiaz blai erantzun zion Euzko-Gogoaren zuzendariari. Batez ere Zaitegiren hitz hauei: “Euskalariak baino areago euskaldun eta euskaltzaleak bear ditugu, noski baino noskiago, beste nonbait idatzi nunez”; hona Mitxelenaren erantzuna: “Adimen aberatsa bear gizonak orren antzeko burutapen bat izateko! Orrelakorik bein bederen izan duena lasai il daiteke, esan baitezake arako arek baino eskubide obez: “Non omnis moriar”. Eta utsa balitz esaten digu U. Jaunak “nonbait” idatzi zuela! Ez ote du geiagorik merezi? Burutapen garai guztiak bezala, bakuna da, xinplea, zoroak ere igerriko liokeana. Bi gizon-mota baizik ezta; gauza nabariagorik!: euskalariak batetik, euskaldun-euskaltzaleak bestetik. Nortzu dira euskeraren etsai? Euskalariak. Nortzu laguntzaile? Euskaldun-euskaltzaleak. Akaba ditzagun, beraz, leen baiño leen euskalariak eta bake ederrean biziko gera aurrerantzean euskaldun-euskaltzaleok \nAzal ironikoa alde batera, edukiari bagagozkio, K. Mitxelenak zioen berak erdaraz idatzi zuela artikulua euskaldunek erdaraz irakurtzen badakitelako eta “irakurtzea nai nukean zenbait erdaldunek, berriz, eztakite euskeraz”. Euskaltzaletasuna eta zentzua ez direla elkarren etsai zioen, eta, esaterako, Suediako Studia Linguistica aldizkariak (1947an sortua, hizkuntzalaritzaren oinarri zientifikoak aztertzeko) aleman, ingeles, espainol eta frantsesezko idazlanak bakarrik jasotzen zituela.\nZaitegik aski luze erantzun zion, eta oso idatzi argigarria da arrasatearraren lana ezagutzeko eta konprenitzeko:\n“Bigarren agerraldiko <<Euskera>>ren lenengo banakoari buruz bere iritzia eman zun U´k [beste batek idatzi balu bezala; baina Zaitegik berak idatzi zuen]. Okerrean ezpagaude, bere lantxoan auxe adierazi nai zien Euskaltzaindi´ari ta bertako euskalariei, beren lanak euskeraz emateko beraren aldizkarian, alegia. Euskaltzaindi´ari ta zenbait euskalariei ori eskatzea, ordea, ONU´ri ta Einstein edo Fleming´i beren erabaki ta asmakizunak euskeraz emateko eskatzea bide da: zentzugabekeri ta quijotekeri utsa, alegia. Ori dala-ta, U. ori astinduka darabil Mitxelena iaunak (...) Lan bikain-bikaina burutu dezake Euskaltzaindia´k; egin bear luke. Egingo al du. (...) Euskeraren alde zerbait egiteko bildurrez ta izu-ikaraz euskaldunak lur iota ziranean, asi ginan Guatemala urrunetik gure erriko izkeraren alde, zoli ta ozen, oiu ta irrintzi. Asiera asieratik gure biotz-begiak [Lizardiri keinua] gure erriarengan tinkaturik egon ziran. Ezkinan laino goietan galduta ibili, gure erria euskeraren alde iratzartzeko asmotan baino. Laguntzaile eder euskal-idazleak izan ditugu. Eundik gora baditugu gure inguruan. Gurean erosta geitxoegi darabilgula esan digute. Bai, erostarik badarabilgu, baita erosta eztiran lanak ere, euskerari erderaz ari diran kritikuak baino indar geiago dakarkioten lanak, izan ere. (...) Lizardi aundiak egin zun amets txarra egia izaterik eztugu opa, inolaz ere. <<Euskalerria nenkusan, ordeka soil bat iduri. Ez mendi, ez baserri, ez ezetasunik inon: ez-eta ere euskerarik, ila baitzan betirako. Bainan, ordeka erdian yaun ilezuri agurgarri batzuk ari zenituen zerbaitetan, mai baten inguruka, paper ta idatzi sail aundien artean. Urbildu natzaie, ta...badakizute zer ziarduten?...Euskel-iztegi bikain bati azken orraztuak egiten, euskera ordurako ila ta lurperatua zanik oartzeka. Agian, bazekiten berak, artean; baita..., erderaz ari baitzenituen...Olakorik ez bezaigu gerta, Yainko ona, otoi.>>”. \nZergatik gertatu zen Euzko-Gogoa eta Eganen zuzendaritzen arteko talka bortitz hori?\nZaitegi etorri zen Guatemalan lan asko eginda bere aldizkaria aurrera ateratzen, bere euskara ereduarekin konbentzituta -Azkueren hiztegian eta Altuberen joskeran oinarritua gutxi asko-, eta aberrian asmo handiak burutzeko asmotan: lehenik, Euzko-Gogoa aberrian bertan ateratzea; bigarrenik, Euskal Idazleen Elkartasuna sortzea; hirugarrenik, Euskal Idazleen Etxea atontzea, eta laugarrenik, Euskal Argitaletxea eratzea Euskal Unibertsitaterako langaiak sortuz joateko. Hasteko, ez zuen lortu bere aldizkaria “barruan” ateratzeko baimena, eginahalak eginagatik.\nBigarrenik, ez zuen behar bezala pisatu Francopean lanean ari ziren euskaltzaleek zer-nolako morrontzak zituzten erregimenarekiko, bizirik jarraitu nahi bazuten: Euskaltzaindia indartzen hasi berria, eta Egan aldizkaria, euskara hutsez argitaratzen hasi berria. Alfontso Irigoienek eta Koldo Mitxelenak trukatutako gutunetan ikusten da oso arriskutsua zeritzotela bi Euskadietako idazleez osatutako elkarte bati, esaterako, Antonio Arrue-eta gaitzitu eta erregimenaren tolerantzia galbidean jar zezakeelako. Gainera, euskara batuaren ibilera ez zuen Zaitegik erabaki behar, baizik eta hizkuntzalari profesionalek, hots, Koldo Mitxelenak eta. Euskal mundutxoan botere borroka bat egon zen hor, Francoren erregimenak ezarritako zapalkuntza eta askatasun murrizketen azpian.\nHonela ziotson Alfontso Irigoienek Koldo Mitxelenari, 1956ko irailean Euskaltzaindiak hiru eguneko batzarrak egin ondotik:\n“Arantzazuko bilkurek naikoa ondorio ekarri dituzte gentearen girora. Lengo egun batean Aretxabaletako Peli Ugalde ta Jaunsoro jaunak egon ziren nirekin Arantzazun eta galdetu zidaten ia Euskaltzaindiaren itzalpean edo egin zitekean idazle-elkargu bat. Ori horrela izanik datorren igandean Arantzazun biltzeko asmotan gara ortaz itz egiteko, nola eraman ditekean aurrera asmo ori ikusteko (...). Gauzak onela daudelarik gaur goizean agertu zait Zaitegi jauna modu oso txarrean eta eztakit zeinbat astakeri esan dizkidan Euskaltzaindiaren kontra. Bere gogo bizia Euskaltzaindiatik kanpo egitea da elkargu orren listak Baionan edukitzea emen arriskugarri izango litzakeala idazleentzat-eta. (...) Gaiñera arriskugarriago litzakeala klandestinitatean ibiltea, kanpotik zuzendurik. Datorren igandean an izango dugu eta gentea bere aldera eramateko asmoz dijoa, iñoren errazoirik entzun gabe” .\nEta K. Mitxelenaren erantzuna:\n“Norbaitek pentsa dezake billera ori beste zerbaiten isatsa dela [Parisen egin zen Lehen Mundu Batzarraren isatsa, alegia]. Ezta ala, baiña orrelakorik iñori bururatuko balitzaio, nork kenduko lioke burutapen ori? (...) Baiña bada besterik, zerorrek diozunez. Delako jaun horrek, bere itsumen arroan, bestek urteen buruan aalegiñez egin dutentxoa instant batean deusezta dezake. Eta, gaizki pentsatzea bada ere, eztut uste orrelako ondamendiak asko minduko lukeanik. Nere burubidea auxe da: zabiltzate erne, eztedilla beintzat ortik iñorentzat -eta batez ere etxekoentzat- ixtillurik sor. Eztut uste galduan aterako giñakeanik erabaki zeatzik artuko ezpazendute. Asmoarekin aski izango litzake oraingoz. (...) Nere ustez, eztugu iñoren asmoen kontra joan bearrik: ikusiko dugu zer ondore duten. Maizenik, badakizu, bururik gabe asitako lanak bururik gabeko azkena izan oi du”.\nBorrokak gorabehera, Euskaltzaindian eragitea lortu zuen Zaitegik, eta Euskera agerkaria euskaraz ateratzea. Euskaltzaindiaren ahozko jokabideari zegokionez, F. Krutwig izan zen zirikatzaile eta lortzaile, eta idatziari dagokionez, Zaitegi, besteak beste.\nBaina Zaitegik hein batean erbesteko Eusko Jaurlaritzaren, batez ere lehendakariaren laguntzarik izan bazuen ere, Euskal Lehen Mundu Batzarrean (Paris. 1956ko iraila) eraturiko Euskal Kulturaren Alde batzordearen bitartez, laguntza apalegia izan zuen, eta euskal lanerako gogo biziz aberriratu zen Zaitegi etorri eta urte eta erdira oso jota zegoen, lagunik handiena izan zuen Andima Ibinagabeitiari kontatzen zionez:\n“Aurrerantzean, geroago ta bakarrago bizi izateko gogoa dizut, gogait aundi egin baitut euskaldun idazle garako geientsuenekin. Asmorik onenaz etorri nintzan, eta gutxien uste nitun zakurrek zaunka egin didate. Iñoiz baino alkartuago egon bear ginan aldi gorriotan, bildurra, diru-zalekeria, norkeriak dira nagusi, damurik [hiru etsai nagusi: Francoren erregimenarekiko beldurra; diruzalekeria eta protagonismo-guraria]. Jauntxo oiek auxe nai lukete: berak neurri, gu ibili. Egiten dan baino amar aldiz geiago egin diteke oraintxe bertan, nik uste. Zerbait egiten ari naizelako, begiko zikina baino ezin ikusiago naute. Gure Mitxelena´k eman zidan astindua ikusia duzu: Iturria´k idatzi zunez, ori idatzi dun gizona zitala baino zitalagoa izan bear. Arrue´k (zarrontzalea bera) ioan dan Euskaltzaindi´ko batzarra ondoren, Etxaniz´ek idatzi didanez: irugarren banakoa abertzale-uts azaldu dala, euskera baino politika geiago maite dudala, paltsua naizela ta abar eta abar...Labaien ergelak, berriz, or zabaldu digu beltzagoa oraindik: lapurtutako diruz ari naizela euskeraren alde, igesi etorri nintzala Ameriketatik lapurreta ori dala-ta, diru-arazoetan kontuz ibiltzekoa dala nerekin, errekara ioanen dirala ta abar. (...) Orain arte erre dudan diru osoa nere sakeletik aterea duzu: zenbaki bat bakarra ordaindu dit orain arte lendakariak eta urteko beste bat Ameriketako euskaldunek ordainduko omen dit [sic]. Oiek aginduak dituzu oraindik. Dana dala, Lendakaria nere alde ikusi dutelako, estu ta larri. Lendakariarengana berarengana eraman omen dute nere diru arazoa. (...) Buruko mina eman bide dizut onezkero, ta parkatu. Oraingoz aski dugu. Tori nire euskal-agurrik kartsuena. Guzion aleginez euskera iraun erazi, edertu ta zabaldu dezagun. Agindu euskeraren onerako adiskide laztan duzun Zaitegi eta Plazaola´tar Iokin´i” \nAurrera jarraitu zuen, halere; harik eta 1962ko urtarrilean, atzera berriz Guatemalara abiatu zen arte. Ibinagabeitiak Hirutasun Santua deizioa asmatu zuen Orixek, Zaitegik eta berak osatutako hirukotea izendatzeko. Orixe aita, 50eko hamarkadan idazle miretsiena; Zaitegiren bizitzak baditu Jainkoaren Semearen ezaugarrietarik, aldeak alde, Guatemalako zerutik itzuli aberrira eta hemen kulturalki erabat jipoitua eta erreta Guatemalara joan beharrean izaki, eta Ibinagabeitia Espiritu Santu aski liberala, aurrerago ikusiko dugunez.\nBigarren eztabaida nabarmendu beharrekoa idatzirako behar zen eredu batuarena izan zen. Koldo Mitxelena eta Txillardegi nabarmendu ziren gipuzkera osotuaren ordezkari nagusiei azpia jateko orduan, eta haren defentsan, aldiz, Orixe eta Zaitegi eta Aita Manuel Lekuonarekin batean Iñaki Bastarrika orduan Arantzazuko frantziskotarra.\nBaionan Euskal Idazkaritza elkartea, zortzi bat hilabetez (1963-1964) jardun aurretik, euskara batzen joatea xede, Solaun eta Monzon EAJtik, Txillardegi eta Eneko Irigarai ETAtik, Jean Louis Davant Enbatatik eta hiru erlijioso: Piarres Andiazabal, Jean Hiriart-Urruti eta Roger Idiart -Txillardegi taldeburu-, eta 1968ko Arantzazuko batzar famatuaren aurretik ere, polemika bizia eraiki zen idatzirako euskara ereduaz. Zaitegi aberriratu eta laster, 1956ko irailean, Euskaltzaindiak hiru eguneko batzarrak egin zituen Arantzazun, hizkuntza-ereduaz eta kultur hitzak nola sortu behar zirenaz, eta orduan hasitako prozesuak eraman gaitu gauden lekura.\n50eko hamarkadaren hasieran nagusiki Krutwigek eta Aita Villasantek bultzaturiko lapurtera klasikoa behera etorria zen, besteak beste, Villasantek berak uko eginik; Euzko-Gogoaren eredua, “gipuzkera osotua” esan dezagun indarrean zela, baina auzipean; Bizkaian Anaitasuna aldizkaria beste bide herrikoiago bat jorratzen ari; Iparraldean Herria nafar-lapurtera herrikoian, eta Gipuzkoan ardazturik, jada Mitxelena eta Txillardegi eta Villasante bera ere Iparraldean eta Hegoaldean prestigio gehien zuten lapurtera eta gipuzkera elkarrenganatzeko Nafarroako euskalkietara gehiago begiratu beharra aldarrikatzen zuen eredua zirriborratzen.\nKultur-hitzen sorrera eta onarpenari zegokionez, Aita Lekuonak idazleei kasu egin beharra defendatzen zuen, eta Villasantek, aldiz, ongi zeritzon Euskaltzaindiak orientazioa emateari, arlo bakoitzeko hitz-multzoak aurreratuz. Manuel Lekuonarentzat Zaitegik ondo egin zuen Bidalien eginak liburua idazteko orduan, premien arabera terminologia sortzen joan izana, eta horixe zen bidea, idazleek bide berriak urratu ahala hitz berriak ere beraiek sortzea, eta horren ondotik Euskaltzaindiak epaia ematea, hots, ofizial bihurtzea edo baztertzea idazleen sortu edo moldatutako hitzak. Labur-zurrean zirriborraturiko koiuntura hartan, Zaitegiren eta M. Oiartzabalen eta M. Lekuonaren eta sinplifikaturik gipuzkera osotuaren aldekoen idazleburua Orixe zen, eta munta handia izan zuen Koldo Mitxelenak haren itzulpen bere garaian famatu Agustin Gurenaren Aitorkizunak-i alde onak eta makurrak aurkitu izanak. Alde onak aurkitzea orduko iritzi nagusiarekin bat zetorren, Orixe maisu miretsia baitzen, Orixeren trebezia gauzarik zailenak ere modu erraz itxurakoan emateko oso onartua zen, baina makurrak aurkitzea ez, eta Mitxelenak makurrak aurkitu eta jendaurrean agertu zituen.\nBeste hitzez esanda, jada ez zen maisu ezin eztabaidatuzkoa Orixe.\nAldi bertsuan Txillardegi eta Iñaki Bastarrikaren arteko ika-mika gertatu zen, antiguarrak Leturiaren egunkari ezkutua argitaratzearen karietara. Alderdi ideologikoa eta literarioa izan zituen. Hemen literarioari helduko diogu. Iñaki Bastarrikak Txillardegiri:\n“Egia esan, alperrikako zerizkidak eta ez ain ongarri euretzat ere, gure aurrekoek geiegi arroturik duten euskera-joera kontu oietan naastea. Etenkigarririk [sic] baiño kalte geiago sortzen ditek gai oek; onetxek ere urruntzen dizkik gure aurrekoak elkarrengandik. Arrazoi aski badik gure Zaitegi jaunak Uztaila-Daguenila´ko “Euzko-Gogoa” aldizkariko atarian onako au ziagokanean: “Beste errietan gerta danez, gazteok begirunez ta itzalez io oi dute garako gizonengana argi-eske ta laguntza-eske. Gurean zoritxarrez, ez da orrelakorik gertatu: maiz gazteok asaldatu dira garako gizonen aurka: ortik gure alkar buru eziña. Zenbait gaztek uste dute berak agertu arte, ez dala euskeraz idatzi. Esate baterako 1.900-1937 arteko Azkue, Eguskitza, Lizardi, Olabide, Orixe ta abar bazterrean utzi nai lituzkete. Gazteok egokiera aundirik eztute izan, nonbait, idazle bikain oien lanak bear den egonarriz auznartzeko (...) Jendea leporaño uste dikat amaigabeko berriketa oekin. Antziñako zaarrak aztertu bear dizkagula? Ondo zegok. Baiño gizaldi onen asieratik euskera bide okerretik abiarazi dutela? Utikan! Joan gizaldikoak, eta Axular bera ere ikusi nai nikek egungo gaietan barna! Itzalez ta begirunez ta mirespenez begira bear dizkagu gizaldi ontako idazle-sailla, eta oek batez ere. Oek, garako idazleak, urratu zizkigutek iakintza ta gizapide-landa guziak, ta onen bearra zikan baitipat gure euskerak Lan gogor eta astunena oen bizkar zamatu duk doi-doi ”.\nBastarrikaren aburuak laburbildurik: Zaitegi-eta ditugu eredu eta jarraibide, gerraurrekoak; horiek bidea urratu digute eta bide finkatu horretan egin behar ditugu gure urratsak. Txillardegiren erantzuna:\n“Arras kaltegarri deritzazu euskerari buruzko nere joerari; eta bikaiña berriz, zureari. Zure ustez, konparazio batera, zoragarriak dira 1900 ezkerozko “garako” idazleak, eta berai zarraizkiete dudarik gabe. Eta onelakoak entzuteko nazkaturik nagoen ezkero, enaiz gaur ontatik pasako. Zu -eta zu bezelako guziak- euskera il nai duzute, zuen laguntzarik gabe ere arriskuan ez ba lego bezela; eta asmo gaiztoz eta apropos ari zeratela pentsa liteke, euskera akabatzekotan, noski!..Ezjakin utsak bakarrik eutsi ditzake zuen txorakeriak (...) Orra “garako”en arnaria! Itzetik ortzera ondatzen ari zera euskeraren giarra. Zuk, Bastarrika, euskeraren eriotza nai duzu oarkabean, eta bere galeraren bidean barrena zoaz (...) Ni beintzat, Bastarrika ori, esnai nago oraindik; eta OSO GUTXI dakidala dakit. Eta edozein basarritarrekin itzegiten dudan guzietan, asko ikasten dut; eta Axular, Mendiburu, edo Joanes Etxeberri irakurtzean berdin. Zuk, berriz, eta zu bezelako andigurakoak, eskemak eskuan eta erdal-etorria buru-muñean, ez bide daukazute ezer ikasterik; eta onetxek ondatzen zaituzte (...) Gaur gaurkoz beraz, bi joera dira: euskera egiazkoarena bat, eta “garako” idazle batzuen asmazio egoskaitzetakoa bestea. Eta bi gauza gerta daitezke: edo euskera il auek, edo alderantziz. Zuk, ortaz, euskera egiazkoaren garaipena opa ba duzu, zeure mordollo orren akabera eskatu bearrean zera (...) Edan egin bear da euskera goxoa Euskal Erritik. Eta ez ahantz au: Axular, Mendiburu, Lartzabal, Xenpelar, eta gaurko baserritarrak lerro berean daude: euskera biziaren lerroan ain zuzen. Zuek, berriz, sasi-euskerarenean.”  7.\nAburu arras ezberdinak. Eta forma bortitzak.\nAtzera berriz Koldo Mitxelenarengana etorriz, Orixeren itzulpen famatubati egindako kritika zorrotza eta eragin handikoa izan bazen -Orixe bizi zela egina-, are zorrotzagoa eta eragingarriagoa suertatu zen Olabideren euskarari egina:\n“Laburzki mintzatzeko, saio-izkera, ots, euskera experimentala deritzat Olabide´ren izkerari, bide berri batetik abiatu ezkero noraiño el litekean sortua edo. Orretarako, bihar-etzitako euskaldunei begira, aaztu egin bear nora ezean, gutxi edo geiago, gaurko euskaldunak, atzokoak ez ezik” .\nBizkitartean Zaitegik Euzko-Gogoaren ale oso bat eskaini zion Olabideri, eta Orixek honela goratu zuen:\n“Olabide aipatuz geroz “euskera berria, berak asmatua” esaten dute ez-ikasiek. Olabide´k ba-ditu zenbait itz berak ederki asmatuak; baiñan, ariora, itz zarrez umelduak askoz geiago ditu, ta oriek gogortzen dute, batez ere, Olabide´ren euskera, ez-ikasiendako. “Norentzat ari zera euskeraz idazten? galdegin zion bein beste jesuita batek, eta “dakitenentzat” erantzun zion. Beste errietan ez dira ioaiten irakurtzera izkuntza ikasteko, artarako liburuetara ezik. Badakite, agiz, idazlearen izkuntza (...) Iritxi naiz, noizbait ere, Paul Gurenaren eskutitzetaz itzegin bear izatera. Ori da, oraiñarte, Olabide´k eta beste iñork euskeraz egin digun lanik izugarriena. Zenbat estualditatik ateratzen nau! (...) Irakurri oi ditut Paul Gurenaren gutun oriek gaztelaniz, prantsesez, latiñez, eta iatorriko izkuntzaz; baiñon illungune aunitz edireiten ditut guzi orietan. Neri argitasunik aundiena Olabide´k emaiten dit”.\nAita Manuel Lekuonak ere goresmenak Olabiderentzat:\n“Aita Olabide, gure lexikolaririk jakintsuena genduan. Nere iritzia gai onetan beti auxe izan da: Olabide´k Azkue´ren Iztegi aundia oso-osorik bere buruan zeramala...Azkue´k berak bañon obeto oraindik. Ez da Azkue´rentzat mendragarri. Azkue, biltzalle zan. Eta nolako! Bañan ark bildutako itzen ausnartzalle ta beretzakotzalle, iñor ere ez Olabide añakorik”.\nAldi bertsuan, 1958ko urtean Bilbon egindako batzar garrantzikoaren ondorio gisa Txillardegiren txostena nabarmendu behar da; hartan oinarriturik ekin baitzioten 1963an Baionan Euskal Idazkaritzaren baitan euskara batzeko ekintzari.Lehenagotik ari zen Mitxelena, nazioarteko oinarrien arabera, euskal hitzak zein ziren azaltzen:\n“Laburpen bezela esango dut euskal-itzak eta erdal-itzak eztituela iturburuak eta jatorriak alkarrengandik bereizten. Euskaldunak non eta noiznai darabilen itza euskal-itz jatorra da orrenbestez. (...) Adibide batzuek jarriko ditut ezkaitezan inabstracto beti ari, zenbait itz garbi niretzat: Arima, arku, arropa, arraza, arrazoi, baliatu, barkatu, birjiña, birtute, bista, burla...” \nEta Euskaltzaindiaren agirira etorrita:\n“Sustrai aundiko itzak, bada, euskal-itzak dira, naiz eta erderatik etorri (...) Berebat, izkuntza berezien gaiñetik zabaldurik dauden kultura eta zivilizaziozko itza ontzat artzea eta erabiltzea Euskaltzaindiak begi onez ikusten du. Adibidez: politika, teknika, literatura, liturjia, metro, kilometro, ta abar”.\nAgiri horrek zatiketa eragin zuen idazleen artean. Batzuk Olabide, Azkue eta Orixerekin zeuden: Zaitegi, Lekuona, Urrestarazu, Etxaniz, Ibinagabeitia, eta oro har, Euzko-Gogoa eta Karmel, eta Olerti ere (Santi Onaindia); eta, aldiz, Bizkaiko Anaitasuna, eta Yakin-en zuzendaritza berria (Joseba Intxausti eta Joxe Azurmendi), eta, noski, K. Mitxelena, Aita Villasante, Txillardegi eta Alfontso Irigoien eta Joan San Martin eta Jon Etxaide ere Euskaltzaindiarekin.\nJokin Zaitegi eta Euzko-Gogoa esan liteke gailendu egin zirela Euskaltzaindiak bere agerkari Euskera euskaraz atera behar zuelako aburuan, eta Euskera bezala kultur aldizkariak, nahiz eta jakina bezala, hainbat aldizkarik ez dioten bide horri jarraitu; aldiz, testu idatzietarako erabili behar zen euskara batuari dagokionez, esan liteke galduan atera zirela, nahiz eta handik hona joera ezberdinak bizi izan ditugun eta gorabehera hauek oraindik puska batean ez diren erabat ebatziko.\n↑ «Euzko-Gogoa», Ibiñagabeitia Proiektua. Andima.armiarma.eus\n↑ Euzko-Gogoa: "Euskera. Euskaltzaindiaren lan eta agiriak" (1956) 1-2\n↑ "Euzko-Gogoa eta Euskera" Egan (5-6) (1956), 158-159 orr.\n↑ "Euskera ta Euzko-Gogoa" Euzko-Gogoa (1956) (Orrila-Garagarrilla)\n↑ Sudupe, Pako: "50eko hamarkadako euskal literatura" (2011). 85\n↑ Jokin Zaitegiren gutunak (1923-1973) (2007). 225-227)\n↑ Txillardegi jaunari, Jakin 5 (1957) 101 orr.\n↑ Txillardegi jaunaen erantzuna Iñaki Bastarrika'ko jaunari ,Jakin 6 (1958)\n↑ Sudupe Pako, 2011, I. tomoa, 119\n↑ Egan (3-4) (1956), 210 orr.\nBatzuk: Hemeroteca de la diáspora vasca 01. Urazandi Digital, 12.DVD. Gasteiz: Eusko Jaurlaritza, 2007.\nJoseba Intxausti (1979): "`Euzko-Gogoa´-ren lankideak: Zaitegi eta `Euzko-Gogoa´ (I)"], ''Jakin'', 12, 120-137.\nJoseba Intxausti (1980): "Hamar urteko lana (1950-1959): Zaitegi eta `Euzko-gogoa´ (eta II)" Jakin[Betiko hautsitako esteka], 13, 96-113.\nPaulo Iztueta (2001): Erbesteko euskal pentsamendua. Bi belaunldikoen lekukoak: Euzko-Gogoa eta Zabal, Donostia: Utriusque Vasconiae.\nLEGARRETA BILBAO, Josu (): Hemeroteca de la diáspora vasca 01. Prensa americana y de otros paises, Urazandi bilduma, Gasteiz, Eusko Jaurlaritza, 2007. Zazpigarren CD. Digitalizazioa: Adriana Patrón Rocci eta Alberto Irigoyen\nJose Ramon Zabala: "Erbesteko euskal editoreak". Herri bat bidegurutzean, Xabier Apaolaza (koord.). Donostia: Saturraran argitaletxea, 2003, 199-223 or.\nJose Ramon Zabala:1936ko euskal erbesteko prentsa Europan [Betiko hautsitako esteka]\n(Gaztelaniaz): Hamaika Bide Elkartea.\nAzken aldaketa 17 maiatza 2022(e)an, 19:11(e)tan\nOrriaren azken aldaketa: 17 maiatza 2022, 19:11.


Kaluxa hankaz gora - Urdiain - Guaixe.eus\nKaluxa hankaz gora\nGuaixe 2019-10-28 11:06\nKaluxa kaleko lanen ikuspegia udaletxetik.\nHerri erdiguneko kalea berritzeko lanak egiten ari dira. Eta, ondoren, De Felipe eta Bentalde kaleen txanda izanen da.\nKaluxa kalean makinak nagusi dira azken asteetan. Kale horretako sareak eta zorua berritzeko lanak egiten ari dira eta ezohiko itxura du kaleak. Urdiaingo Udalak 294.300 euro bideratu ditu lan horietara. Baina bi dirulaguntza jaso ditu. Batetik, Nafarroako Gobernuaren 205.800 euro. Eta, bestetik, Sakanako Mankomunitatearen 68.000 euro. Izan ere, ibarreko erakundearen eskumena da hornitze eta saneamendu sareak egitea. Lan horiek abendurako despedituko dituzte.\nHaiek despedituta, obretarako makinak herrian behera eginen dute, De Felipe eta Bentalde kaleetara hain zuzen ere. Bi kale horietako sareak eta zoladura ere berrituko dute. Haien aurrekontua 495.300 eurokoa da. Haietatik 346.000 euro Nafarroako Gobernuaren dirulaguntza dira eta beste 124.300 euro Sakanako Mankomunitatearenak. Bi kale horietako lanak martxorako despedituko dituztela aurreikusten da.\nBasoko bideak konpontzen aritu da Urdiaingo Udala udan. Aizkibilgo (Maubiako pistatik Intxusbururantz) eta Bustintza bideak konpondu dira. Duela bi aste, gainera, San Pedroko bidean, Basoegalan, harri lubeta egin berri dute, erreka bidean azpilana egiten ari baitzen. Lanek 56.000 euroko aurrekontua izan dute eta Nafarroako Gobernuak 31.700 euroko diru-laguntza eman zuen. Bestetik, aziendarendako azpiegiturak ere berritu ditu Urdiaingo Udalak, zehazki Erdofe (640 metro) eta Santa Marinarako (330 metro) bideak konpondu ditu. Lan horien aurrekontua 66.245 eurokoa izan zen, foru administrazioaren 35.500 euroko laguntzarekin osatu zena.\nInbertsio horiei aurre egiteko Urdiaingo Udalari ongi etorri zaio baso aprobetxamenduetatik ateratako dirua: 96.500 euro hain zuzen ere. San Pedroko bidean, bargan eta Urriztin egur loteak saldu ditu.


Barakaldoko Berritzegunea Bloga: Hizkuntza Normalkuntzatik Hezkuntza Proiekturako bidaia\nHizkuntza Normalkuntzatik Hezkuntza Proiekturako bidaia\nAste honetan Miren Laborda, Bergarako San Martin Eskolako HNATa, gure artean izan da eta duela bi urte martxan jarri duten Hezkuntza Proiektua azaldu digu.\nHitzaldia bukatu ondoren galderak egiteko aukera izan genuen eta guztien buruan hauxe zegoen:\nNola elkartzen da normalkuntza beste proiektuekin?\nMiren: Eskolako antolaketa modu askotan aldatu dugu,beti ere gure helburu nagusienetariko euskararen erabilera izanik. Proiektuetan egiten dugu lana ikaskuntza kooperatiboan oinarrituz, Ahozkotasuna bereziki lantzeko tailerrak egiten dira (hiru hizkuntzetan). Gelan eta edozein arlotan euskararen erabilera bultzatuko duen didaktika martxan jartzen ari gara, adibidez Matematikan Problemen ebazpenarekin (hor matematika, elkarbizitza, euskara...lantzen ditugu). Ikasleen Partaidetza bultzatzen duen saioak egiten ditugu (Agenda 21, Elkarbizitza, Euskara). Haur Hezkuntzan eta L.H.ko 1.Zikloan zirkulazio libre antolatu da (Elkarbizitza, Euskara eta beste hainbat konpetentzia, irakurketa, idazketa, behaketa, eduki desberdinen jabetza...). Inklusioaren bidea jarraituz etorkinen HIPIaren laguntzak eta gainontzeko laguntzak ere gela barruan ematen ditugu, horrela premia bereziak dauzkaten ikasleak gelako giroan integratuz taldeekiko duen euskararen erreferentzia ez du galduko. Patio orduko jolasak antolatzen dira, astean birritan IPAn ideiak jaso, eztabaidatu... eta berriro Euskara, Elkarbizitza...\nIkasturte hasieran Elkarbizitza eta Euskararen erabilera uztartzen dituen astea antolatzen da. Teknologia berriak euskararen lanketa bultzatzeko erabiltzen dira (Web questak, Altxorraren bila...) horrela ikasleek proposaturiko gaiari buruzko informazioa topatu beharko dute eta gero informazio hori kudeatu, hau da euren artean baliogarriena zein den eztabaidatuz, lanerako erabiliko dutena adostu, lana egin ondoren besteen aurrean aurkeztu, grabazioak egin bideoak egiteko etab... Eta beti euskara erabiliz. Ikasleen ebaluazioa egiteko Curriculumean oinarritutako adierazleak erabili ditugu boletin berriak sortzeko...\nHau da egiten ari garena, hala ere, bidean zailtasunak topatzen ditugu, beldur izugarria diogu gure lana aldatzeari, baina gauzak beti berdin egiten baditugu, emaitzak berdinak lortuko ditugu. Ausardia ere behar dugu gure lanean. Koordinatzeko denbora...\nEtiketak B04, Barakaldoko Berritzegunea, Hezkuntza proiektua, Hizkuntza proiektua, Lehen Hezkuntza - Educación Primaria, Normalkuntza, Orokorra-General


Ur kamera kamera DVR, kamera bikoitza, 4.3 "LCD, 20metro (SPY276) | OMG Solutions\nSPY276 - OMG Uraren azpian Kamera DVR, Kamera bikoitza, 4.3 ″ LCD, 20 metro\nProduktu hau azken kamera urpeko, modan, itxura ona eta erosoa da. Ez du kolore handiz eta koloreko pantaila bakarra, baina HD 600 telebistako lerroen definizio altuko kamera ere badu. Horrez gain, 6 argiztapen zuriak daude kameraren argi iturrietarako, eta 6 argi zuri hauek kameratik bereizten dira, kamera sartzen den ur-spray saihesteko.\nXehetasunak erakusten dira:\nA. Urpeko bideo kamera honek 4.3 hazbeteko TFT koloretako pantaila handiak ditu eta kameraren definizioa HD 600TV lerroetaraino dago, 420TV lerroen kamera baino argiagoa dena.\nB. Litioaren bateriaren etengabeko erabilera 7 ordu baino gehiagokoa da, bateria guztiz kargatuta dagoenean. Kargatzen ari denean, argi adierazlea gorrikoa izango da eta berde bihurtuko da guztiz kargatuta dagoenean.\nC. Kameraren noranzkoa alda dezakezu kablearen eta burdinazko eraztunaren laguntzarekin, eragiketen xehetasunak jarraian azalduko dira.\nD. HD urpeko bideo kamera sistemak pisu arina eta tamaina txikia du, oso erosoa baita edonondik eramateko.\nAplikazioa: urpeko esplorazioa; Ozeanoa / Izotz / Arrantza itsasoa; Igeriketa / urpekaritza / snorkeling; Itsasontzi / kanalizazioko ikuskaritza Arrantza Urpeko bideo kamera\nBateriaren denbora etengabea erabiliz: 5 ordu inguru\nKameraren kablearen luzera: 20m\nKameraren argiaren iturria: 6 argi handiko argi zuriak\nKameraren angelua: 140\nKameraren irudia: Kolore Kamera 600TVL\nMonitorearen sarrerako tentsioa: 12VDC\nAluminum-kutxa tamaina: 300mm * 140mm * 80mm\n2706 Bistak guztira 5 aldizkariak gaur


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" author_facet:"Elhuyar Hizkuntza Zerbitzuak" author_facet:"Urresti, Igor"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Egilea: Elhuyar Hizkuntza Zerbitzuak Egilea: Urresti, Igor\nAutomatizazioa eta robotika industriala (Heziketa Zikloa). Goi maila 3 Elektrizitatea eta Elektronika (Lanbide Arloa) 3 Elektrizitatea eta automatismo elektrikoak (Modulua) 3 Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) 3 Fabrikazio mekanikoko produkzioaren programazioa (Heziketa Zikloa). Goi maila Gehiago ... Galdaketa eta pulbimetalurgiaren bidezko produkzioa (Heziketa Zikloa). Goi maila 3 Instalazioa eta mantenimendua (Lanbide Arloa) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 3 Muntaia- eta mantentze-lan elektriko/elektronikoak (Modulua) 3 Sistema automatizatuak (Modulua) 2 Linea automatizatuen muntaia- eta mantentze-lanak (Modulua) 2 Sistema sekuentzial programagarriak (Modulua) 1 Fabrikazioaren Automatizazioa (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Lan giroko harremanak (Zeharkako Ikasgaia) 1 Linea Automatizatuen Eroapena eta Mantentze Lanak (Modulua) 1 Mekatronika Industriala (Heziketa Zikloa). Goi maila 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


циклонen ahoskatzea: nola ahoskatu циклон Errusiera, Tatarera, Mongoliera, Mariera, Ukrainera, Bulgarieran\nNola ahoskatu циклон\nциклонen ahoskatzea hemen Errusiera [ru]\nциклонn ahoskera Ahoskatu duenak: ae5s (Errusia, Emakumezkoa)\nциклонn ahoskera Ahoskatu duenak: Elenisia (Errusia, Emakumezkoa)\nHobetu dezakezu? Zure ahoskatzea desberdina da? Ahoskatu циклон Errusieran\nPartekatu циклон-ren ahoskera Errusieran:\nциклонen ahoskatzea hemen Tatarera [tt]\nциклонn ahoskera Ahoskatu duenak: Citybua (Errusia, Gizonezkoa)\nHobetu dezakezu? Zure ahoskatzea desberdina da? Ahoskatu циклон Tatareran\nPartekatu циклон-ren ahoskera Tatareran:\nциклонen ahoskatzea hemen Mongoliera [mn]\nциклонn ahoskera Ahoskatu duenak: SENJI (Mongolia, Emakumezkoa)\nHobetu dezakezu? Zure ahoskatzea desberdina da? Ahoskatu циклон Mongolieran\nPartekatu циклон-ren ahoskera Mongolieran:\nциклонen ahoskatzea hemen Mariera [chm]\nциклонn ahoskera Ahoskatu duenak: AqQoyriq (Errusia, Gizonezkoa)\nHobetu dezakezu? Zure ahoskatzea desberdina da? Ahoskatu циклон Marieran\nPartekatu циклон-ren ahoskera Marieran:\nциклонen ahoskatzea hemen Ukrainera [uk]\nциклонn ahoskera Ahoskatu duenak: pavel_s (Ukraina, Gizonezkoa)\nHobetu dezakezu? Zure ahoskatzea desberdina da? Ahoskatu циклон Ukraineran\nPartekatu циклон-ren ahoskera Ukraineran:\nциклонen ahoskatzea hemen Bulgariera [bg]\nциклонn ahoskera Ahoskatu duenak: alexmatteotv (Bulgaria, Gizonezkoa)\nHobetu dezakezu? Zure ahoskatzea desberdina da? Ahoskatu циклон Bulgarieran\nPartekatu циклон-ren ahoskera Bulgarieran:\nEskatu ahoskera berri bat Ahoskatzea hemen: Bulgariera Errusiera Mariera Mongoliera Tatarera Ukrainera


Goi mailako irakaskuntza\nEstás en: Euskal Eurohiria >> LIBURUTEGIA >> Gidak >> Goi mailako irakaskuntza\nEuropar Batasuna sortzearen ondorioetako bat, mugikortasunerako askatasuna da eta, besteak beste, lan eta ikasteko aukerak beste herrialde baten izatea aitortzen du. Hala ere, eskubide horiek erabili nahi dituen ikasleak beste hainbat arau errespetatu behar ditu, batez ere, bere ikasketak Europar Batasuneko beste herrialde batean onartuak izan daitezen.\nWeb orri honetan, aplikatzen den araudia aztertu beharrean, elementu praktikoetara lotuko gara argi eta garbi Eurohirian ikasketak edota lana egin nahi duen edonork zer nolako irizpideak jarraitu behar dituen azaltzeko.\nIkasketa eremutzat Gipuzkoako Lurralde Historikoa eta Côte Basque lurraldeak hartu ditugu, horiek baitira ikasleen mugikortasuna lortzeko hurbilen diren lurraldeak.\nWeb orri honetan biltzen diren guneak pribatuak zein publikoak direla ikus daiteke. Modu berean, Euskadiko eta Ipar Euskal Herriko hezkuntza instituzioek bi lurralde horietan diren araudiak kontuan hartu beharko dituzte. Hala ere, gomendagarria da informazio hori erakunde bakoitzarekin ziurtatzea.\nAmaitzeko, Boloniako Adierazpena kontuan hartzea derrigorrezkoa da, 2010. urtetik hona ikasleen, irakasleen eta ikerlarien mugikortasuna arautzen baitu eta Europako Goi Mailako Hezkuntza sistema esparrua eraiki nahian ari baita.\nGURE GOI MAILAKO IKASKETEN GIDA


Arabako Foru Aldundiak Foru Egoitzetan soldata-eskala bikoitza ezartzen du, Covid-19aren krisiaz baliatuz — ELA Sindikatua\nArabako Foru Aldundiak Foru Egoitzetan soldata-eskala bikoitza ezartzen du, Covid-19aren krisiaz baliatuz\nArabako Foru Aldundiak Foru Egoitzetan soldata-eskala bikoitza ezartzen du, Covid-19aren krisiaz baliatuz Eguneko Zentroetako langileek, orain Foru egoitzera lanera bidaliak izan direnak, ez dute foru langileek bezain beste kobratzen eta Foru aldundia ez da horretaz arduratzen. https://www.ela.eus/eu/gasteiz/albisteak/arabako-foru-aldundiak-foru-egoitzetan-soldata-eskala-bikoitza-ezartzen-du-covid-19aren-krisiaz-baliatuz https://www.ela.eus/@@site-logo/elalogo.png\nEguneko Zentroetako langileek, orain Foru egoitzera lanera bidaliak izan direnak, ez dute foru langileek bezain beste kobratzen eta Foru aldundia ez da horretaz arduratzen.\nMartxoaren 15eko SND/232/2020 Aginduan oinarrituta, Arabako Foru Aldundiak, Bizia Eguneko Zentroko langileak foru egoitzera lanera bidali ditu, Covid-19aren osasun-larrialdiaren ondorioz sortu diren beharrei erantzuteko. Nahiz eta langile horiek foru-egoitzetako plantilla eta ekipo arruntak izatera pasatu diren (kasu honetan Zadorra egoitzakoa), gainerako langileen egutegi eta ordutegi bera betetzen ari diren eta, batez ere, lan bera egiten duten, atxikita dauden zentroko lan-baldintzen arabera kobratzen dute, Zadorra egoitzako berezko langileek jasotzen dutena baino askoz ere kopuru txikiagoa, alegia.\nELAk bi gauza azpimarratu nahi ditu: alde batetik, hirugarren adinekoen egoitzak kudeatzeko sistema gaiztoa salatu nahi dugu, Aldundia baita horren azken eta arduradun nagusia. Egoitza publikoen foru-sarea ez ezik, Araban oso hedatuta daude egoitza kontzertatuak eta pribatuak, non erabiltzaileek jasotzen duten arreta eta langileen lan-baldintzek ez daukaten zer ikusirik sare publikokoekin. Hitzartutako hobekuntzaren bat egon ezean, egoitza pribatuetako langileek estatuko hitzarmenaren arabera kobratzen dute.\nBestalde, foru-aldundiari gogorarazi behar diogu langile horiek foru-egoitzetako plantilletan sartu direnean, euren egutegiak, ordutegiak eta lanaldiak aldatu egin direla, eta askotan urratu egin zaiela lana eta familia bateratzeko eskubidea. Ez da ahaztu behar, zoritxarrez, gaur egun ere kontziliazioaren zama emakumeena dela gehienbat. Honek, ekitaterako falta zaigun bidean, gure erakundeentzako kezka bat suposatu beharko luke.\nEra berean, garrantzi maila berdinean jarri behar dugu, aldundiak ez duela bere lan poltsetako behin-behineko langileak kontratatzeko horrenbesteko beharrik. Aldundiak bermatu behar du Bizia Eguneko Zentroko langileek Gizarte Ongizaterako Foru Erakundeko langileek adina kobratuko dutela, eta aurrez aldi baterako zerbitzuak ematen zituzten langileak lanera itzuliko direla. Beste edozein neurri, "Eskulan" merkea eta prekarizatua erabiltzea litzateke, osasun-larrialdietarako ezarritako ezohiko neurriez baliatuta.\nApirilaren 30ean ELA Arabako Foru Aldundiarekin bilduko da, eta egoera horiek bideratzea eskatuko diogu. Beste probintzia batzuetan, aldundiek bere gain hartu dituzte baliabide pribatuetako langileen soldata-aldeak zentro publikoetara zerbitzuak ematera bideratu dituztenean. Araban ere berdin egitea eskatzen dugu. Era berean, ez dugu ahaztu behar Araban probintzia-hitzarmenik gabeko EAEko lurralde bakarra izaten jarraitzen dugula; beraz, are lazgarriagoa da hori Arabako langileen kasuan. Berriro ere, Araban hitzarmen probintzial bat bultzatu ahal izateko behar diren baliabideak jartzea eskatzen dugu. Erakundeen betebeharra delako zaintzen gaituztenak zaintzea.


Espainiako neska ZABALZA Bartzelonako etxebizitza, Susy eskolta\n29 abuztuaren 2016 / by admVIP016 / No comments\nSusy, Espainiako neska ZABALZA Bartzelonako apartamentu\nneurtu: 100 - 70 - 95\npisua: 58 kg.\noharrak: Xarma Espainiako eskoltako etxe pribatu bat dauka.\nEscort errekurtsoa natural handia, halaber, natural bular zabala duten Espainiako.\nBere irribarre fantastikoa sentsazio onak esnatzen hasiera batetik, batzutan lehen topaketa bat, tratu adeitsu eta adorable adierazten hotza lapsus saihestuz.\nBidaiatzea, uda eta ibilaldi mendiak neguan hondartzan zehar gozatzen zuen, halaber, ez komertziala zinema gustuko.\nNabarmendu bere harrigarria jarrera maitalea, karisma natural super batekin, Susy esaten digu gizon guztiak liluratuta daude betiere hezi dira, gustatzen pasioz musu asko pizten duen zerbait da.\ndefinitzen duten me luke izan dut ezaugarriak batzuk: natural, diskrezioa, sentsualitatea, parte-hartzea eta begikotasuna, zuk berez eskaintzen dut, beste batzuk zoriontsu egin nahi dudalako guztiak, zu ezagutu espero dut. Susy musuak.\nJoera, eta horrek a priori ematen Susy:\nIkusi Espainiako eskoltako neskak Bartzelonan\n* Eskuragarri ZABALZA argazki horiek web orrian argitaratuko, diskrezioa dira argazkiak bidali du aurpegia osoz daude.


Patxi Cabo aske geratuko da bihar, hilak 18 - Antzuola - Goiena.eus\nPatxi Cabo aske geratuko da bihar, hilak 18\nIban Arantzabal 2005-03-17 19:18\nAmaia Mundiñano neskalaguna eta Patxi Cabo bihar ezkontzekoak dira. Hori berori ere notizia pozgarria da, baina notizia berria eta pozgarriagoa gaur arratsaldean jaso du Amaiak. Bihar, aske geratuko da fidantza ordaindu ostean.\n2004ko azaroaren 16an izan genuen hainbat atxilotzeren berri eta 19an Patxi Cabo kartzeleratu eta Amaia Mundinano kaleratu zituzten. Gerora, ebakuntza egin ziotela-eta ekarri genuen albiste moduan. Orain, albistea bestelakoa da: bihar kalean izango da Patxi Cabo.\nMartxoak 18: Ezkondu barruan, bizi kanpoan\nBitxia bada ere, bihar eguerdian ezkonduko dira Amaia eta Patxi. Nola ez zuten espero kalera aterako zenik, kartzelan bertan ezkontzekoak ziren. Hori, horrelaxe egingo dute, baina beste poz batekin. Bizi, eta ahal bada egunean bertan, kanpoan egingo dira.\nFidantza 3.000 euro\nFidantza bihar goizean bertan ordainduko dute familiakoek. Dena den, horrek badu bere tramitea eta Madriletik buelta egin beharko dute paper horiek. Hala ere, Amaiak adierazi digunez, bihar gauean ateratzea espero dugu.\nGoizean berri txarrak, arratsaldean onak\nGoizean triste zen Amaia. Ezkontzara anaiak ez zirela sartuko esan diote. Horrekin oheratuko zen gaur, seguruenik, baina izango du orain beste buru kantsaziorik. Arratsaldean jakin du, orain dela gutxi jakin ere, kalera aterako dela mutilaguna.


Lokal komertzialen alokairuen ordainketarako bitartekaritza proposatu dugu Bidasoa Biziriken – abotsanitz.eus\n15 abendua, 2020 Albisteak / Ekonomia\nLokal komertzialen alokairuen ordainketarako bitartekaritza proposatu dugu Bidasoa Biziriken\nCOVID-19ak eta bere ondorioei aurre egiteko neurriek gure bizitzetan eragin zuzena izatez gain, ekonomian ere ondorio nabarmenak izan dituzte. Hala, Bidasoa bailaran ditugun enpresa txiki eta langile autonomo askok beraien jarduna eten behar izan dute eta beste askok itxiera eta mugimenduak murriztearen zeharkako kaltetuak izaten ari dira. Adibidez taberna, jatetxe, komertzio txikiak, bidaia agentziak, etab.ek berebiziko fakturazio murrizketak izan dituzte.\nLangile autonomoek eta enpresa txikiek lanpostuak sortzeaz gain, hiriguneetako bizia eta idiosinkrasia mantentzen laguntzen dute. Aldiz, ohiko gastuen artean, beraien negozioa aurrera eramateko dituzten lokalen alokairua da ekidin ezin duten gastu nabarmenetako bat.\nErakundeetatik behin eta berriro aipatu da egoera honen aurrean egunean dugun ehun ekonomikoa mantentzea dela helburua. Enpresa txiki eta langile autonomoek beraien aktibitateak mantentzeko helburuz ezinbestekoak dira alokairuaren kostuak lausotzea eta ezinezkoa da administrazioetako diru-laguntzekin soilik hau burutzea.\nBeraz, bailarako ikuspegi batekin, Abotsanitzek eta Bidasoko EH Bilduk bitartekaritza zerbitzu bat abiatzea proposatu dugu Bidasoa Biziriken. Honen helburua litzateke lokalen jabe eta maizterren arteko akordioak lortzea bizi dugun egoera honetan alokairuaren prezioa ez dadin izan negozioen itxiera eragingo dutenak. Zerbitzu honek doakoa izan beharko luke eta Bidasoa Bizirik Garapen Agentzia lanketa hau egiteko erreminta egokia dela uste dugu.\nProposatzen den lanketa bitartekaritza egitea izanik, bi aldeak ados jartzen lagundu beharko litzateke. Jabeari jakinarazi beharko litzaioke negozioaren itxiera batek alokairuaren ordainketen amaiera ekarriko liokeela eta maizterrari bere aukeren araberako konpromisoak hartzea izango luke helburu. Honela, aldeen arteko adostasun eta hitzarmen bitartez bi aldeentzako egokiak diren neurriak hartzea lagunduko luke, betiere bide judiziala alde batera utziz.\nJokin Melida (EH Bildu) eta Estitxu Urtizberea (Abotsanitz) kontseilariak\nAbotsanitz reclama en la diputación una solución para el embudo de Mendelu\nHemos propuesto en Bidasoa Activa un servicio de mediación para alquileres de locales comerciales


Urretxuko Udala - Elisabet Mendiaren erakusketa Urretxun\nBere lanaz hitzegiterakoan hauxe dio artistak: “Akuarela margotuz argiak kolorean aldaketak nola eragiten dituen eta urak formak desegiten dituela ikusten dut. Badirudi batzuetan ia desegiten direla”.\nUrte askotan oleo teknika erabili ondoren, azken 4 urteetan akuarela ikasten saiatu da eta hemen urte t´erdin egindako lana erakusgai dago , guztira 30 obra aurkeztuz. Aukeratutako gaiak , basoak, mahastiak, txalupak, errekak, itsasoa eta elurra dira, baina gai guztietan Eli argiaren bila ibli da. Akuarelan urak bere ibilbidea egiten du eta margolariak ezin dio beti muga jarri urari, hor dago akuarelaren funtsa. Ea zuen gustokoa den.\nIkusgai izango duzue martxoaren 18tik apirilaren 4ra, Juan de Lizarazu aretoan, asteartetik igandera 17:30-20:30 ordutegian.\nKATALOGOA Eli Mendia Ura eta Argia.pdf\nPopular 1.45 MB\t377\t 09/03/2021 19:07:29


Albisteak San Prudentzio, musa eta igelaren txapelketa Mallorcako Euskal Etxean, ekaineko kurtso bukaerari begira\nMus txapelketaren aurreko edizio bat Mallorcako Artea Euskal Etxean (argazkia ArteaEE)\nMallorcako Artea Euskal Etxeak ekitaldi ugari egin ditu maiatzean Palmako egoitzan, San Prudentzio jaieko ospakizunarekin hasi eta urteroko Mus Txapelketaraino. Tartean, euskal elkarte honetan arrakasta handia duen klasiko baten txapelketa ere egin zuten: igelaren jokoa. Orain elkartea ekainean egingo den kurtso bukaerako jaia ari da prestatzen eta horrekin agur esango du ofizialki datorren iraila bitartean. PUBLIZITATEA\nPalma, Mallorca. Mallorcako Euskal Etxeak ekitaldiz jantziriko udaberria izan du aurtean, maiatzeko egitarau mardulean ikus daitekeenez. Horrela, joan den maiatzaren 1ean San Prudentzio jaia ospatzeko bildu ziren Palmako egoitzan irlako euskaldunak. Ospatu, atzerapen pixka batekin ospatu zuten jaia -San Prudentzio apirilaren 28an da- baina ganoraz ospatu zuten, egun horretako jaki tipikoa diren barraskiloak ere jan zituzten eta.\nMaiatzaren 15ean elkarteak beste hitzordu klasiko bat ospatu zuen: Igelaren Txapelketa. Haur joko tipiko honek jarraitzaile sutsuak ditu Artean, eta oraingoan ere jo eta su ibili ziren lehian haur eta nagusiak, zeinek fitxa gehien sartuko igelaren ahoan. Elkarteak mus txapelketa ere egin zuen, Espainiako estatuko euskal etxeen txapelketara joango diren ordezkariak aukeratzeko. "Afizio asko dago gure euskal etxean, bai nagusien artean eta baita ere indartsu datorren belaunaldi gaztean ere", azaldu dio EuskalKultura.com-i Itxaso Esnal presidenteak.\nAzkenik, maiatzaren 22an, marmitako jatea egin zen euskal etxean, bazkide asko bildu zituen ekitaldian. Orain, Mallorcako euskaldunak kurtso bukaerako jaia ari dira prestatzen. Ekainean egingo dute jaia eta bertan "ipuin kontalari elebidunak, haur eta nagusientzako jokoak, askaria eta pintxo dastaketa" izango dira. Jai honekin euskal elkarteak agur esango du ofizialki datorren iraila arte, nahiz eta udan txoko bezala funtzionatzen jarraituko duen, San Ferminak bezalako jaiak-eta ospatzeko. Tweet\n2011/03/07\tMallorcako EEa Illes Balears-eko jaietan: "Gurea ezagutarazi nahi dugu, baina bertan integraturik"\n2008/09/09\tBartzelonako euskal elkarteak Europako Euskal Etxeen II. Bilkuraren balioespen baikorra egiten du\n2008/08/01\tBartzelona, Mallorca eta Madrilgo euskal etxeetako ikasle talde bat euskara hobetzen ibili da Adunako barnetegian 2008/06/19\tMallorcako Euskal Etxeak ekimen ugarirekin amaituko du ekaina: planetariumera bisita, txikien festa, txangoak...\n2008/03/05\t25 urtez pilotari eta Balear frontoiko buru izan den Paco Aguilók lankideen omenaldia jasoko du Incan, Mallorcan\n2007/12/10\tMallorkako Artea Euskal Etxeak Euskal Kultur Astearen barruan ospatu ditu elkartearen lehenengo hamar urteak\n2007/02/15\tEusko Jaurlaritzak euskara klaseetarako laguntzak jasoko dituzten euskal etxeean zerrenda argitaratu du Euskal Etxea Artea


Sainte-Colombe (Gironda) - Wikipedia, entziklopedia askea.\n44° 52′ 44″ N, 0° 03′ 43″ W / 44.8789°N,0.0619°W / 44.8789; -0.0619Koordenatuak: 44° 52′ 44″ N, 0° 03′ 43″ W / 44.8789°N,0.0619°W / 44.8789; -0.0619\nSaint-Genès-de-Castillon, Belvès-de-Castillon, Saint-Étienne-de-Lisse eta Saint-Magne-de-Castillon\n208 (%49.3) 214 (%50.7)\nSainte-Colombe (frantsesez eta ofizialki: Sainte-Colombe) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 392 biztanle zituen.\n2007an Sainte-Colombe udalerrian erroldatutako biztanleak 392 ziren. Familiak 137 ziren, horien artean 29 pertsona bakarrekoak ziren (12 bakarrik bizi ziren gizonak eta 17 bakarrik bizi ziren emakumeak), 42 seme-alabarik gabeko familiak ziren, 58 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 169 etxebizitza zeuden, 146 familiaren etxebizitza nagusia ziren, 13 bigarren erresidentzia ziren eta 11 hutsik zeuden. 166 etxeak ziren eta 3 apartamentuak ziren. 146 etxebizitza nagusietatik 114 bere jabearen bizilekua ziren, 23 alokairuan okupaturik zeuden eta 8 doan lagata zeuden; 2 etxek bi gela zituzten, 17 etxek hiru zituzten, 37 etxek lau zituzten eta 89 etxek bost zituzten. 121 etxek euren parking plaza propioa zuten azpian. 51 etxetan ibilgailu bat zegoen eta 85 etxetan bat baino gehiago zituzten.\n2007an lan egiteko adina zuten pertsonak 257 ziren, horien artean 194 aktiboak ziren eta 63 inaktiboak ziren. 194 pertsona aktiboetatik 168 lanean zeuden (86 gizon eta 82 emakume) eta 25 langabezian zeuden (11 gizon eta 14 emakume). 63 pertsona inaktiboetatik 18 erretiraturik zeuden, 22 ikasten zeuden eta 23 "bestelako inaktibo" gisa sailkaturik zeuden.\n2009an Sainte-Colombe udalerrian 164 unitate fiskal zeuden, 434 pertsonek osaturik. Pertsona bakoitzeko diru-sarrera fiskalaren mediana urteko 16.620 euro zen.\n2007an zeuden 22 komertzioetatik, 1 bestelako produktu industrialen fabrikazioko enpresa zen, 5 eraikuntza enpresak ziren, 5 ibilgailuen saltze eta konpontze enpresak ziren, 1 finantziazio enpresa zen, 1 higiezinen enpresa zen, 7 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 margolaria zen, 1 zurgina, 1 iturgina eta 2 argiketariak.\n2000. urtean Sainte-Colombe udalerrian 22 nekazaritza-ustiategi zeuden, 195 hektarea erabiltzen.\nSaint-Magne-de-Castillon (1,7 km)\nSaint-Genès-de-Castillon (2,2 km)\nSaint-Étienne-de-Lisse (2,2 km)\nMultimedia: Sainte-Colombe (Gironde)\nBNF: 15256439t (data)


Albisteak - Zenbat arropa arrunt mota daude?\nAisialdirako arropa abangoardiako aisialdian, kiroletako aisialdian, aisialdi erromantikoan, negozioetako aisialdian eta landa-aisialdian bana daiteke.\n1. Abangoardiako casual jantziak:\nAbangoardiako jantzi arrunta, modako arropa casual izenarekin ere ezaguna, prest dagoen arropa ezagunaren korrontea da, diseinu estiloa, diseinuaren sormena eta modaren norabidea guztiz islatzen dituena. Aisiaren modaren garaian, munduko moda hiriburu nagusietako moda diseinatzaileek goi mailako moda eta goi mailako prestatutako arropak deiturikoak mundura bidaltzen dituzte urtean bitan, gehienak estilo abangoardistako casual jantziak dira. Abangoardiako jantzi arrunten ezaugarri komuna da ehun berri edo berritzaile ugari erabiltzen direla, estiloa desberdina dela, forma abangoardista dela eta kolorea eta eredua bakarrak direla. Moda berrien gustua asetzeko eta punta-puntako moda gidatzeko asmoz, ahalik eta gehien saiatzen gara markaren estiloaren eta diseinuaren sormenaren berezitasuna islatzen. Merkatuan, moda kontsumo talde eta orientazio estetiko desberdinak dituzten hiriko aisiarako jantziak ere arropa mota honi dagozkio, baina moldagarritasuna askoz ere zabalagoa da eta estiloa ez da oso desberdina izango.\n2. Kirol arropa:\nKirol arropa ez da nahitaez kirolari profesionalek jantzitako lehiaketarako kirol arropa, kiroltasuna duten kirol arropa moduko bat baizik. Kirol casual jantziak zenbait kirol funtzio betetzeko diseinatuta dago, aisialdiko kiroletan kirolaren sentsazioa eta estilo bizia erakuts ditzakete. Kirol jantzien forma kirol modalitatetik gertu egon ohi da, estutasun ertaina, kolore bizia, luzatzeko erraza eta errendimendu ona duena. Publikoak, batez ere nerabeek, bere forma, funtzioa eta dinamika bultzatu ditu beti. Kontzeptu estetiko ezagunean oinarrituta, kirol arropak gainazaleko materialen kalitatean, ebaketa teknologian eta produktuen merkatu balioa zehazteko markaren funtzionamendu moduan arrakasta edo huts egitean oinarritzen da.\n3. Casual jantzi erromantikoak:\nCasual jantzi erromantikoa sentimendu erromantikoa duen casual arropa moduko bat da. Nesken jantziak, andreen jantziak eta etxeko jantzi informalak ohiko kategoriak dira merkatuan. Casual jantzi erromantikoen ezaugarri arruntak lerro leunak eta leunak dira, kolore aberatsak, modeloaren irudi zabal eta handiak, krema estilo leuna eta gozoa, marrazki bizidunetako eredu xamurrak eta ederrak eta dekorazio elementu ugari, hala nola parpailak, arkua, olatu durian, brodatuak eta bestelako elementu apaingarriak oso erabiliak dira giro erromantiko super errealistak eta aisialdirako estiloa sortzeko.\n4. Negozioetarako casual jantziak ：\nnegozioetarako casual jantziak, aldi baterako jantzi profesionalak bezala ezagutzen direnak, itxuraz kontraesankorrak diren terminoak dira, baina gaur egungo jendearen arroparen egungo egoeratik abiatuta, nahiz eta negozio zorrotzak eta formalak izan, aisialdiaren estiloa integratzea saihestezina da. Hori dela eta, negozioetarako casual jantziak negozio soinekoen aldakuntzatzat har daitezke, hau da, soineko formalen modelatze eta aisialdiko elementu ezagunen konbinazio organikoa. Arropa mota honen diseinuak, batez ere, soineko formalaren eredu-eskema eta oinarrizko estiloa mantentzen ditu. Zenbait doikuntza egiteko egiturazko xehetasunak, osagaien elementuak, kolorea, ehuna eta metodo teknologikoak ditu ardatz, aisialdiko estilo ezaguneko elementuak negozio janzkeran egoki integratzeko, zorrotzak baina ez zurrunak, ortodoxoak eta zorrotzak lortzeko. ohikoa ez den efektua, lanean afinitatea hobetzeko.\n5. Herriko jantziak:\nCountry estiloko jantzi arrunta historiako aisiarako jantzirik luzeena da. Izan ere, herrialdeko jaunek XIX. Mendean zeramaten arropa aisiarako jantzi modernoaren prototipoa zen, batez ere gizonezkoen jantzien arloan. Material larria, modelatze atsegina eta erosoa eta mineral zakarraren estilo librea naturara itzuli eta natura defendatzen duten pertsonen benetako sentimenduak bihurtu dira. Landa casual janzkera landa sentimendua duten hiri modernoek janzten duten aisialdiko arropa moduko bat da, jendearen modernitatearen nostalgia konplexua islatzen duena. Eskualdeak, garaiak eta sentimendu estetiko pertsonalak bultzatuta, landa-aisialdiko arropak merkatuan forma desberdinetan biltzen dira, hala nola "aisialdirako estilo nazionala", "aisialdi herrikoia", "turismoa eta oporretako kanpoko aisialdirako jantziak".


Gradu bikoitz berritzailea unibertsitate eremuan\nNazio mailako eta nazioarteko politika, ekonomia eta gizarte gaiak interesatzen bazaizkizu; horrez gain, prestakuntza juridikoa jaso nahi baduzu; nazioarteko bokazioa eta gaur egungo nazio mailako eta nazioarteko gertakariak aztertzeko eta laburbiltzeko gaitasuna baduzu; informazioaren erabileran eta giza harremanetan trebea bazara eta nazioarteko harremanetako legelari aditua izan nahi baduzu; ahalegin berezia egiteko prest bazaude, orduan gradu bikoitz hau zeure neurrira eginda dago.\nGai izango zara nazioarte mailako egoerak aztertzeko eta interpretatzeko, eta kulturen arteko bitartekaritza eta aholkularitzarako behar diren tresnak izango dituzu eskura. Era guztietako testu juridikoak interpretatzen, erabiltzen eta idazten ikasiko duzu; eta nazioarteko esparruan diharduten erakunde publiko eta pribatuetan gertatu ohi diren egoerei egoki aurre egiten. Oratoria, negoziazio eta lidergoko trebetasunak garatzeko aukera izango duzu, ezinbestekoak baitira testuinguru konplexuetan gertatzen diren nazioarteko arazoak kudeatzeak eskatzen dituen erronkei aurre egiteko.\nHelburua da profil bikoitz bat izanik prestatzea: alde batetik, nazioarteko harremanetako aditu gisa hainbat esparrutan (politika, ekonomia, etab.), justizia, elkartasuna, demokrazia edo giza eskubideen defentsa bezalako balioak defenditzen; bestetik, legelari aditu gisa, nazioartean fidagarritasun juridikoari esker, arazoak ebazten.\nPrestakuntza berritzailea, ikaslea oinarri harturik\nAurrez aurre ikasiko duzu, goizez. Paper aktiboa izango duzu gelan eta gelatik kanpo eta tutore baten laguntza izango duzu uneoro. Zure prestakuntzan hainbat jarduera bateratuko dira:


Irailera arteko azken elkarretaratzea egingo dute herriko pentsionistek astelehenean — Oñatiko udala\nIrailera arteko azken elkarretaratzea egingo dute herriko pentsionistek astelehenean\nCovid-19ak eragindako etenaren ondoren ekainean berrekin zieten asteroko elkarretaratzeei\nEta kutsatze arriskuak hortxe dirauelako, ez dute beste urte batzuetako ospakizun berezirik egingo ikasturteari amaiera emateko. Iaz esaterako, txistorra pintxoekin bukatu zuten kontzentrazio denboraldia. Aurten ez da egingo. Hala erabaki zen azken elkarretaratzearen ondoren.\nKoronabirus pandemiak zuzenki eragin die herriko pentsionisten asteroko mobilizazioei, martxo erdialdetik maiatza bukaerara arte elkarretaratzeak eten behar izan baitzituzten. Baina aldarrikapenek hortxe jarraitzen dute eta ekaineko lehen astelehenean berriro plazan azaltzeari ekin zioten.\nAsteroko elkarretaratze hauetan pentsio duinak eskatzen dituzte: Europako Karta Sozialak aholkatzen duen gutxieneko pentsioa, 1080 euroko pentsioa, alegia, indarrean jartzea eta euskal pentsio sistema publikoa izatea eskatzen dute, besteak beste. Aldarrikapen horiek astelehen eguerdian entzungo dira berriro eta udako etenaren ondoren, irailean itzuliko dira herriko plazara. Irailaren 7an hasiko dira berriro elkarretaratzeekin.\nPentsionisten elkarretaratzea ekainean


Huaweik wifi 6a Mondragon Unibertsitatean probatuko du - Mondraberri\nTestua eta argazkia: mondraberri.eus / 2019ko urriak 31, osteguna\nHuaweik iragarri egin du Wireless Global Congress delakoan (WGC) wifi 6aren proiektu pilotu bat. Wireless Broadband Alliance izenekoaren (WBA) babesa dauka.\nTxinatar multinazionalak egiaztatze frogak egingo ditu Mondragon Unibertsitatean, eta proiektu pilotuak "hiru helburu ditu:\nWifi 6 berritzaileen kasu praktikoak aztertzea\nIkasketa emaitzak hobetzea\nProiektu pilotuak "erraztu egingo ditu hezkuntza-metodoak, besteak beste, errealitate birtuala eta errealitate areagotua. Bi metodo hauek eraldatzen ari dira irakasleen eta ikasleen arteko interakzioa campusean".\nEra berean, entsegu hauetan urruneko hezkuntzari eta zuzeneko on-line emankizunei buruzko probak egingo dira. Metodo hauek "pertsonalizatzen ari dira talentuak garatzeko era".\nBeste helburu bat da "wifi sareak hobeto egokitzea irakasleen zein ikasleen beharretara, dentsitate handiko sarbide baldintzetan, eta aplikazio didaktiko gero eta anitzagoetan".\nWireless Global Congress-ean Li Xing-ek, Huawei-ko ordezkariak adierazi zuen "wifi 6 iraultza teknologiko bat dela. AirEngine Wi-Fi 6 produktuek "lortzen dute analisi bat denbora errealean eta sareen optimizazioa".\nHorrek "sarearen kalitatea nabarmen hobetzen du, eta wifi 6ak edonon behin betiko koneksioa hornitzen du".\nMondragon Unibertsitateko Telematikako koordinatzaileak, Jesus Lizarragak adierazi du, "beste sektore batzuekin alderatuta, fakultateek eta unibertsitateek wifi 6 izateko behar handiagoa dute".\nHorrela, "Arrasateko Unibertsitateak berriki inplementatu ditu Huawei-ren wifi 6 produktu berrienak. Horri esker, banda-zabalera zabalagoa lortu dugu".\n"Gure ustez, wifi 6ak lagunduko digu hezkuntza-eredu berriak bilatzen, etorkizunera begira. Ondorioz, oso pozik gaude WBA eta Huaweik Mondragon Unibertsitatea aukeratu izana wifi 6ko egiaztatze probak egiteko".


Airean sarietako bat irabazi du Mikel Aiestaran kazetariak - Azpeitia - uztarria.eus\nAirean sarietako bat irabazi du Mikel Aiestaran kazetariak\nJulene Frantzesena 2022-05-18 09:02\nMikel Aiestaran artxiboko irudi batean. (Quique Kierszenbaum)\nHerenegun egin zuten V. edizioaren sari banaketa, Aiestaranek ere jaso zuen aitortza, baina ez zen ekitaldian izan, Jerusalemen delako. Besteak beste, EITB Mediako bi berriemailek jaso zuten saria: Aiestaranek eta Ane Irazabalek.\nMikel Aiestaran kazetariak Euskadiko Irrati eta Telebista Profesional Elkarteak banatzen dituen Airean sarietako bat irabazi du. Herenegun egin zuten V. edizioaren sari banaketa, Aiestaranek ere jaso zuen aitortza, nahiz eta Jerusalemen denez –han bizi da gaur egun–, ekitaldian izaterik izan ez zuen.\nBeste hainbaten artean, EITB Mediako bi berriemailek eskuratu dute saria; Aiestaranek eta Ane Irazabalek. Biek ala biek munduko hainbat herrialdetan egin dute lan, baita hainbat gerratan eta gatazkatan ere.\nHonako lotura honetan ikus daiteke Aiestarani eta Leire Ventas kazetariari joan zen otsaileko GUKA gehigarriko Parean eta Pareko atalerako egindako elkarrizketa.


Podologoa- CENTRO GUNA\nPodolojia, oinekin zerikusia duten arazoak aztertzen, diagnostikatzen eta tratatzen dituen medikuntzaren espezialitatea da.\nArazorik arruntenak gogor-guneak eta babak dira, “ojo de gallo” bezala ere ezagutzen direnak. Biztanlegoaren zati handi bati eragiten dien alterazioa da eta tratatzeko erarik egokiena podologoaren kontsultara joatea KIROPODIA bat egitera da (era berean, azkazalen mozketa eta fresatzea egiteko aukera izanda).\nPodolojian tratatzen den beste patologia Papiloma da, oinazpiko garatxo bezala ere ezaguturik. Alterazio hau, Giza Papilomaren birusak sorrarazten du eta garatxo kutsakor eta mingarriak eratzen ditu oinetan; leku hezetsuetan, piszinetan, gimnasioetan… hartu daitezkelarik.\nPodolojia ere urratsen azterketaz arduratzen da, bai estatikoki edo dinamikoki (mugimeduan), hankaren eta gorputzaren azpi-zatiaren esplorazioan oinarriturik. Gure zapaltzeko era aztertuz mina edo beste edozein sintomatolojia, zein alterazio edo patolojiak eragiten digun adierazten du. Ohikoa da, kirolariak podologoarengana joatea azterketa hori egiteko.\nHanka protesiak edo plantillak podologoak preskribatzen duen tratamendu mota bat da patolojia ezberdinak lantzeko edota pazienteak ahalik eta era fisiolojikoenean ibili dadin helburuarekin.\nPazienteek zentrura ezin izango balira urbildu, podologoak kiropodiak etxeetan egiteko aukera eskeintzen du.\nSe el primero en opinar sobre “Podologoa” Utzi erantzuna


Arreta Soziosanitario profesionaltasun ziurtagiria atera nahi dutenentzat bilera egingo du Udalak datorren astelehenean - Azpeitiko Udala\nArreta Soziosanitario profesionaltasun ziurtagiria atera nahi dutenentzat bilera egingo du Udalak datorren astelehenean\nAzpeitiko Udalak Arreta Soziosanitarioko ikastaroa eskainiko du irailaren bukaeratik aurrera, baina ikastaroaz hitz egiteko eta parte hartu nahi dutenen oinarrizko ikasketen inguruko froga egiteko, datorren astelehenean, bilerak egingo ditu Udalak interesatuekin. Saiora joateko aurrez izena eman behar da 688 845 118 telefonora deituta.\nAzpeitiko Udalak hainbat urtez eskaini du Arreta Soziosanitario titulua ateratzeko ikastaroa herrian. Irailetik aurrera, ikastaro hori berriro eskaintzeko asmoa du. Herrian zaintzan lanean ari diren hainbat lagunek orain arteko ikastaroen ordutegi eta erritmoa lanarekin bateratzeko dituzten zailtasunen jakitun, ikastaroa egokitu egingo da. Hau da, egunean 2-3 orduko saioak izango dira eta ez orain artean bezala 5 ordukoak. Ikastaro horrekin zaintza lanetarako ezinbesteko den titulua eskuratzen da. “Langabeziari aurre egiteko formazioa da Udalaren apustu nagusia. Bide horretan, formaziorako aukerak eskaintzen ditugu herrian. Zaintza lanetarako Arreta soziosanitario ziurtagiria eskainiz zaintza lanetan aritzen direnen profesionalizazioa bultzatu nahi dugu, eta bide horretan, lan horiek duintzeko egiten dugu esfortzua”, adierazi du Leire Goenaga Gizarte Zerbitzuetako batzordeburuak.\nIkastaroa irailaren bukaeran hasiko da, baina ikastaroaren berri emateko eta izena eman nahi dutenek oinarrizko ikastetak ba al dituzten ziurtatzeko datorren astelehenean, uztailak 6, bazkal ostean, txanda ezberdinetan, bilerak egingo dira interesatuekin. Bertan, profesionaltasun ziurtagiriaren inguruko xehetasunak emateaz gain, ikasketa maila frogatzeko azterketa txiki bat egingo zaie. Hala, maila ez dutenei profesionaltasun ziurtagiria ateratzeko ikastaroan hasteko aurre-prestakuntza bat eskainiko zaie, beharrezko gaitasunak bermatzeko.\nUztailaren 6rako, saio desberdinak antolatu dira, azoka plazan, jende pilaketak ekiditeko. Beraz, ezinbestekoa da izena ematea 688 845 118 telefonora deituta. Astelehenetik ostiralera, 8:00etatik 15:30era bitartean eman daiteke izena; horretarako azken eguna uztailaren 3a izango da. Izena ematean esango zaio bakoitzari zein ordutako saiora joatea egokitu zaion. Ezinbestekoa izango da maskarilla eta boligrafoa norberak eramatea.